༄༅། །ཤི ལྤ ཀ རྨ སྠཱ ཨུ པ ཡུ ཛྱ སྱ ད ཎྜ བི ཧ ར ཏི སྨ། །
༄༅། །བཟོ་གནས་ཉེར་མཁོའི་ཟ་མ་ཏོག་
བཞུགས་སོ། །
༅། །ཕན་བདེ་དཔལ་སྟེར་འཇམ་པའི་དབྱངས།།
doadakuary
Jલતિર તરી

88
བཟོ་གནས་རིག་པའི་སྐོར།
མི་ཕམ་བཀའ་འབུམ།
བྱེད་པོ་སེམས་ཅན་ཀུན་དོན་བྱེད། །འཇམ་དཔལ་དེ་ལ་ཕྱག་བྱས་
ནས༑ ༑བཟོ་གནས་རྒྱ་མཚོ་ཆེན་པོ་ལས། །ཉེར་མཁོའི་ཆུ་ཐིག་
འགའ་ཙམ་བཀོད། །སྤོས་སྦྱོར་ལ་སྤོས་ཐམས་ཅད་ཀྱི་གཞི་མ་ཤུག་
ཕྱེ་ཡིན་པས། ཤུག་པའི་སྡོང་རྒན་དྲི་ཞིམ་པོ་དེ་ཆུ་བརྡར་བྱས་པའི་
ལྡེ་གུ་ལ་ཆུ་བསྣན་ནས་ལྷོག་བཞི་ལྔ་ཙམ་བསྐོལ་བ་རས་བཟང་ལ་
བཙགས་ནས། ཁུ་བ་དོར། སིག་མ་ཚགས་བྱའོ། །ནཱ་གི་འདུལ་
ལུགས་ནི་མར་ཁུ་ཁོལ་ཐག་ཆོད་ནས་ལྦུ་བ་ཆད་པའི་དྭངས་མ་ནག་
པོར༌མ༌སོང༌བའི༌ནང༌དུ༌བཏབ༌ལ༌དཀྲུག༌ཅིང༌བསྲེགས༌པས།
ཐམས༌ཅད༌ཚོས༌ནས༌སེར༌སྦོབ༌སོང༌ལ་ནག་པོར་མ་སོང་གོང་
ཕྱུངས་ལ་ཆང་ནང་ངར་བསད། སྣུམ་ཕྱིས་ལ་རྡོ་གཞོང་ཡངས་པར་
ནཱ་གི་སྐམ་བརྡུང་ཞིབ་པར་བྱས་པའི་ཕྱེ་མ། དེའི་སུམ་འགྱུར་གྱི་
བུང་མང་བའི་ཆང་བཟང་པོར་གླ་རྩི། ཀླུ་མོའི་ཕོ་བྲང་ཀླུའི་དུག་གིས་བཤིག་
ཅེས་པ་ཆང་དང་གླ་རྩིའོ། །ཐུན་གཅིག་བཏབ་པར་ཚོན་ལྟར་འདུལ། །
ཆང་གླ་རྩི་གཉིས་ཀྱི་ནུས་པས་འདུར་སླ། ཁ་དོག་དཀར་སིང་མ་
སོང་བར་འདུར། སཻན་མོ་ལ་བསྐུས་ཏེ་བལྟས་པས་སིག་མ་སྤུ་རྩེ་
ཙམ་ཡང་མེད་པར་ཆང་དང་དབྱེར་མེད་འོ་མ་ལྟར་འདྲེས། ཉི་མ་
བཅུ་གཉིས་བར་དུ་ཞག་གྲངས་སུ་འདུར་བའི་ཉིན་ལམ་དེ་སྙེད་ལ་
དྲིས་ཁྱབ་ནུས་པར་བཤད་དོ། །གུ་གུལ་ནི་རྡོ་གཞོང་དུ་ཆང་དང་

བཟོ་གནས་ཉེར་མཁོ།
89
སྦྱར་ལ་གྲང་འདུར་བྱས་པས་རོ་མ་མེད་པར་འོ་མ་ལྟར་འདུར་ཐུབ་
ནས་ཁ་དོག་དཀར་པོར་འགྲོའོ། །སིཧྰ་ཆུའམ་ཆང་ནང་སྔ་མ་ལྟར་
ལ་བསྲོས་ནས་ཚ་འདུལ་ལམ། ཡང་ན་གྲང་འདུལ་གང་རིགས་
བྱས་པས་དཀར་པོར་འགྲོ་བའི་བར་དུ་བསྣུར་བར་བྱའོ། །གླ་རྩི་ནི་
ཀླུ་ས་བདག་ལ་གནོད་པས། དེའི་དུག་འདོན་སླད་གླ་རྩི་སྲང་རེ་ལ།
རྡོ་དྲེགས་དམར་སེར་གང་རུང་སྐར་མ་རེ་བཏབ་ལ་སྐམ་འདུལ་
ཞིབ་པར་བྱ། དེ་རྗེས་ཆུ་བྲན་ལ་ཚོན་ལྟར་ཆུ་དང་དབྱེར་མེད་པར་
འདུལ་ལོ། །གུར་གུམ་དང་པོ་སྐམ་འདུལ། དེ་ནས་ཆུ་བྲན་ལ་
འདམ་བཏགས་ཇ་ཡུན་ཙམ་བྱ། དེ་ནས་ཆང་ཞིམ་པོ་བསྣན་ལ་
དབང་ལག་སྐམ་བཏགས་ཞིབ་ཆེས་པ་དེ་ཉིད་སྤོས་ལ་བསྲེ་རན་
སླར་ཡང་འདམ་འཐག་སྔ་མའི་ཡུན་ཙམ་བྱའོ། །སྨན་གཞན་རྣམས་
དང་ཚགས་ལ་དྲངས་ནས་ཞིབ་འདུལ་བྱ་བ་གལ་ཆེ། དམ་རྩི་
དུས་ཆུར་སྦྱང་འདམ་འཐག་ཡུན་རིང་བྱས་ནས་བསྲེ། དེ་ནས་སྤོས་
སྨན་ཐམས་ཅད་སྐམ་པོར་བསྲེ་འདུལ་ལེགས་པར་བྱས་དེ་རྗེས་
ཆང་བཟང་གིས་ཆང་བའི་རྗེས་དོད་ཐུབ་ཙམ་འདམ་འཐག་བྱས་ལ།
གཙང་སྦྲ་ཐོན་པའི་སྤར་མོས་ལ་བཙིར་རམ། འདམ་ཐག་གིས་འདྲེ་
ངེས་བྱའོ། །དེ་ནས་ཤུག་ཕྱེ་སྤོས་རབ་ལ་མཉམ་འཇལ། འབྲིང་ལ་
བུན༑ དེ་འོག་ལ་ལོག་པོ། དེ་མཐར་སུམ་འགྱུར་གྱི་ཤུག་ཕྱེ་མང་བ་

90
བཟོ་གནས་རིག་པའི་སྐོར།
མི་ཕམ་བཀའ་འབུམ།
དང་༑ ཤིན་ཏུ་ཐ་མར་བཞི་འཕར་ཡང་བྱས་པ། གང་ཡང་བསྲེ་
འཕུར་སྔ་མ་ལྟར་འདྲེས་ངེས་བྱས་རྗེས། ཆང་བཟང་གིས་གར་སླ་
ཟན་སླ་ཤོས་ཙམ་བྱས་ནས། དྲོད་ནས་ཟླ་དང་བསྟུན་ལ་ཆང་ཡུན་
མ་ལོན་ཙམ་དུ་ཆང་ཇི་ལྟ་བར་བསྙལ། དེ་ལངས་ནས་ཐག་ལ་
དྲངས་ཏེ་ཤིང་ལེབ་དུ་བླངས་ལ་བསིལ་སྐམ་བྱ། དེ་ནས་ཁ་དོག་
དམར་པོ་ཙནྡན་ནམ། ཚ་ལ་སྤང་བའི་རྒྱ་ཚོས། སེར་པོ་གུར་གུམ་
མམ་མྱང་རྩི་སྤྲས་ཀྱིས་བསྒྱུར་བས་འགྲུབ་བོ། །ཚད་ནི་ནཱ་ག གུ་
གུལ༔ གུར་གུམ༔ གླ་རྩི་༔ ཙནྡན་དཀར་པོ ༔ ལི་སུག་ཨར་
སྐྱ་ཛཱ་ཏིཾ་སྐར་རེ་བྱས་ན་ལེགས་ཤིང་། གཞན་ཡང་སྤོས་སྦྱོར་སོ་
སོའི་གཞུང་ལྟར་བྱའོ། །སྤོས་སྦྱོར་ལ་དུས་འཁོར་སོགས་རྒྱུད་
དང༌༑ ཀླུ་སྒྲུབ་ཀྱི་སྤོས་སྦྱོར་ལྡེའུ་ཆང་བསྟན་འགྱུར་དུ་ཡོད་བྱས་པ།
ཁ་ཆེ་པཎ་ཆེན་གྱི་ལྔ་སྦྱོར་སོགས་དང༌། གཏོར་མའི་སྤོས་སྦྱོར་
སྣ་ཚོགས་དང༌། ཆོས་སྐྱོང་སོ་སོའི་མཐུན་རྫས་ཀྱི་སྤོས་སྦྱོར་
སོགས་སྣ་ཚོགས་ཡོད། སྤོས་དེ་ལའང་གདབ་སྤོས་བྱེ་མ་བྱུག་པ་
སོགས་བརྒྱད་བཤད་དོ། །སྣག་ཚ་བཟོ་བ་ལ། ཐང་མ་སྒྲོན་ཤིང་
ངམ༑ གྲོག་སོགས་ཀྱི་ཤུན་པ་སྐམ་པོར་མེ་སྦར་ལ་ཁོག་མ་དྲ་བ་
ཅན་དུ་མེ་ལྕེ་དོན་པའི་དྲེག་པའམ། མར་མེ་དང་དཔལ་འབར་
སོགས་ཀྱི་དྲེག་པའམ། ཐ་མ་སླང་དྲེག །ཕ་བ་སྒོ་སྒོ་སྐམ་པོ་

བཟོ་གནས་ཉེར་མཁོ།
91
ཞལ་འདག་གི་གཡོག་ནས་བསྲེག་པ་ལྟ་བུ་དེ་དངོས་རྒྱུའོ། །དེ་
ལ་སྤྱིན་གྱི་དངས་མ་བསྐོལ་པ་གྲང་ནས་ཆགས་ཚེ་ལྕེས་མི་ཕིག་
ཙམ་སྦྱར་བ་ཐང་རྐྱལ་དུ་མཉེ་བསྲུབ་ཡང་ཡང་བྱེད་ཅིང་། རླན་
དང་བྲལ་ན་ཆུས་བྲན་ཏེ་ཡང་ཡང་ལྡེ་གུ་བྱས་ནས་འདུལ་བའོ། །
འདིར་ཁ་ཅིག་ལྷང་ཚེར་ཐང་རྐྱལ་དུ་མཉེ་བསྲུབ་བྱས་པས་གཞི་
བྱས་ནས་དྲེག་པ་སོགས་ཀྱིས་བསྒྱུར་བའང་བྱེད་སྲོལ་ཡོད།
སྣག་ཚ་དེ་ལ་མཉེ་བསྲུབ་དུས་སམ། སླད་ནས་ཀྱང་རུང་སྟེ། པི་
ལིང་ཀ་ཀོ་ལའི་ཆུས་སྤང་ན་དགུན་མི་འཁྱག །ག་བུར་ཏང་ཀུ་
ཙནྡན་དཀར་པོའི་ཆུས་སྦྱངས་པས་དབྱུར་མི་རུལ། གླ་རྩི་དང་
གི་ཝཾ་གི་ཆུས་ཕབ་ན་ཤིན་ཏུ་རྒྱུག་ཅིང་མི་འཆད། རྒྱལ་མོ་ཀ་ར་
དང་རྒྱ་སྐེག་གིས་ཆུས་ཕབ་ན་ཁ་དོག་སྣུམ། ལི་ཤི་རུ་རྟ་ག་པུར་
རྒྱ་སྤོས་སྤང་སྤོས་ཏང་ཀུ་ཤུ་མོ་ཟ་ཨར་ནག་རྣམས་ཀྱི་ཆུས་ཕབ་
ན་དྲི་བཟང༌། ཡོས་ཚིག་ཁུ་བ་དང་བེ་ཁྲག་གཉིས་ཀྱི་དྭངས་མ་
བླུགས་ན་དངུལ་འོད་འཚེར། སྤྱི་གཞུར་ཁུ་བས་མཐིང་མདངས།
སྐྱེར་ཤུན་ཁུ་དངས་བླུགས་ན་གསེར་མདོག །སྐག་ཁུས་ཟངས་
མདོག་འབྱུང་ཕྱིར་གང་འདོད་བསྲེ། དམ་ཆེས་པས་མི་རྒྱུག་ན།
དར་མཚུར་རམ་ཚ་ལ་བསྲེག་ཐལ་ཉུང་ཙམ་བཏབ། སླ་ན་ནས་
སམ་སྲན་མའི་རྡོག་པོ་བཏབ་པས་དེས་ཆུ་འཐུང་ནས་གར་བར་

92
བཟོ་གནས་རིག་པའི་སྐོར།
མི་ཕམ་བཀའ་འབུམ།
ནུས༑ སྦྱིན་མེད་ན་གྲོ་ནས་ཀྱི་ཡོས་ཁུའམ། ཐང་ཁྲག་སོགས་
དམ་དུ་སེམས་ཅན་རྫུད་པའི་ཆུ་སེར་དྭངས་མ་ཁྲག་མེད་པ་
སོགས་བསྲེས་པས་འོད་དང་ལྡན་ཞིང་དགུན་འཁྱགས་དུས་ཕྱིར་
འཇིབ་མི་འོང་བཟང་ཡང་། རླན་དང་ཕྲད་ན་རྐྱེན་ཆེར་མི་ཁྱགས་
སོ༑ ༑བུལ་ཏོག་ཇ་བསྐོལ་ནང་བཏབ་ན་འཇུབ་དེ་སྣག་ཚའི་
དམ་རྩི་མཆོག་གི་ཞེས་ཀྱང་བཤད། གཞན་ཡང་སྣག་ཚ་བཟོ་
བའི་རྒྱུ་དགུ་ཡང་བཤད་དོ། །དང་པོ་དྲེག་པ་ལས་སྦྱར་ཚུལ་ནི།
སྣུམ་ནག་གི་དྲེག་པ་བུང་ཆེ་བར་འོང་ཀྱང་འདུལ་ཅུང་དཀའ།
ཀྱི་ལྕེའི་དྲེག་པ་འདུལ་སླ་ལེགས་ཀྱང་འོད་ཆུང༌། ཤིང་དྲེག་
ལེགས་ལ་བོང་ཆེའོ། །དམར་ཆེན་རྩེ་བའི་དྲེག་པ་མདོག་ལེགས་
བོང་ཆེ་འདུལ་སླ་ཡང་རུལ་རྐྱེན། དེའི་ཕྱི་དགུན་དུས་དམར་ཆེན་
རྩེ་དྲག་དང༌། ཡང་ན་སྣུམ་དྲེག་ཀྱི་ལྕེའི་དྲེག་པ་མཉམ་སྦྱར་བྱས་
ན་མདོག་ལེགས་འདུལ་སླ་བོང་ཆེ་བའི་དགོས་པ་ཡོད། དེ་ལ་
མཐིང་ཀ་འདོད་ན་རམ་གྱི་ཁ་ཆུ་ནག་པོ་དང་སྤྱི་བཞུར་ཁུ་བ། སྔོ་
སྐྱ་འདོད་ན་སྤྱི་བཞུར་ཁུ་བ་ཁོ་ན། དངུལ་མདོག་འབྲས་དཀར་
དང་མ་ནུ་རུ་རྟའི་ཁུ་བ་ཆ་མཉམ་མང་དུ་བཏང་སྟེ་ཡུན་རིང་ཉི་
མར་མཉེས་པས་འོང་། དམར་མདངས་མཚེར་བར་འདོད་ན།
སྣུར་ཐག་ཆོད་ཁར་གཙོང་ཁྲག་སྦང་བའི་དྭངས་མ་ཅུང་ཟད་

བཟོ་གནས་ཉེར་མཁོ།
93
བཏང་ནས་མེ་ལ་མི་བསྟེན་པར་ཉི་མར་མཉེས་པས་འོང་། ཤིན་
ཏུ་གནག་ཅིང་འོད་ཆེ་བར་འདོད་ན་ལ་ཆུ་ཅུང་ཟད་བཏང་སྟེ་ཆུ་
གྲང་མི་བླུགས་པར་དྲོད་ཁོ་ནར་བརྟན་པས་འོང༌། དེ་རྣམས་
གང་བྱེད་ཀྱང་མ་ནུ་རུ་རྟའི་ཁུ་བ་བཏང་བས་འཇམ་ལ་རྨེ་བའི་
གནད་ཡོད་དོ། །དམ་གྱི་སྤྱིན་ཆུའི་ཚབ་འབྲས་ཁུ་ཉག་གཅིག་
གིས་བྱས་ན་འདྲེན་བདེ་སྐམ་མགྱོགས་དབྱར་མི་རུལ་ལོ། །སུག་
ཆུའི་དང་མ་དང་སྤྱིན་ཆུ་ཅུང་ཟད་བཏང་ན་འོད་ཆེ། སྤྱིར་ཡུན་
རིང་དུ་མཉེས་པ་དང༌། མཉེ་དུས་སྐོར་ཕྱོགས་ངེས་མེད་དུ་བྱས་
ན་མི་འཆད་པ་འདྲེན་བདེ་ལ་གནག་སྙིང་ཉུང༌། འོད་ཆེ་བའི་
གནད་ཡོད་དོ། །གཉིས་པ་མེ་ཏོག་ལས་བཟོ་ཚུལ། སྣུམ་གྱི་མར་
མེའི་རྩེར་ཆགས་པ་དྲེག་པ་ནག་པོའི་མེ་ཏོག་ནི་སྣུམ་དྲེག་དང་
འདྲ༑ མེ་ཏོག་གཞན་འབྲས་ཁུར་ཧ་ལོ་སྨུག་པོ་དང༌། རྒྱ་ལྕམ་
མེ་ཏོག་གཉིས་སོ་སོར་སྦང་ལ་ནག་པོར་གྱུར་བ་དང་ལྷན་ཅིག་
བསྲེ༑ དེ་ལ་ཚོས་ཁུ་དང་མཚུར་ནག་ར་ཁྲག་ཅུང་ཟད་བཏང་
ནས་བྲིས་པས། དང་པོར་སྣག་ཚ་འཆིང་ཁ་སླ་འདྲེན་བདེ་བ་
ཞིག་འབྱུང་། བྲིས་ཟིན་ནས་ལོ་རེ་བཞིན་གསུ་འགྲོ། །དེ་ནི་ཚ་
བུལ་སོགས་མ་བཏང་བར་མེ་ཏོག་ལ་བྱེད་ཚུལ་ལོ། །གསུམ་པ་
ས་ལ་བྱེད་ཚུལ་ནི། ས་སྨྱག་གཤིན་པོ་སྤྱིན་ཆ་གསུམ། ཞི་བ་ཟན་

94
བཟོ་གནས་རིག་པའི་སྐོར།
མི་ཕམ་བཀའ་འབུམ།
ཆ་གཅིག་རྣམས་བསྲེས་ལ་གོང་དུ་བྱ། སྐམ་ཐག་ཆོད་པ་དང་མེ་
ལ་བཙན་བསྲེག་བྱ། དམར་པོར་སོང་བ་དང༌། དེར་ཕྲལ་གཏུན་
ཁུང་མེ་ཐུབ་ཀྱི་ནང་དུ་མཉེས་ནས་ཅུང་ཟད་དྲོ་བ་དེ་ལ་ཉེ་ཤིང་མ་
ནིང་དངས་མ་ཅུང་ཟད་དང་། སྤྱིན་ཆུ་བླུགས་ལ་ཆུ་ཡོད་ན་མཆོག་
ཏུ་བཟང༌། མེད་ན་ཡང་རུང་ཡུན་རིང་མཉེས་པས་མདོག་ནག་
བོང་ཆེ། རྩེ་འཐུབ་ཞལ་བ་ཐབ་ཚང་དང་ཐབ་ཁ་ལ་བྱུག་པའི་
སྣག་ཚ་མཆོག་ཡིན་ནོ། །བཞི་པ་ཕ་བ་སྒོ་སྒོ་ལས་བྱེད་པ་ནི། བ་
མོ་དུ་གོལ་ཡང་ཟེར། དེ་སྐྱེས་ཕྲལ་གྱི་ཁྲེས་བོ་ཐུས་ལ། མེ་ལ་
བཙན་བསྲེག་བྱ། དམར་ཏིང་ངེ་བ་དེ་ཆུ་ལ་བསྐྱུར། དེ་བཏོན་
ནས་གཏུན་ཁུང་དུ་མཉེས་སྐམ་ཐག་ཆོད་ནས་བསྔོས་ལ་ཉེ་ཤིང་
མའི་ཁུ་བ་དང་སྤྱིན་ཆུ་བླུགས། ཡུན་རིང་མཉེས་པས་མདོག་ནག་
པོར་ཆེ་བ་འོང་སྟེ། འདི་ནག་རོ་བ་གསལ་བྱུང་པའི་འོས་ཡིན་ནོ།།
ལྔ་པ་ལྕི་བ་ལས་བཟོ་ན། བ་གླང་གི་ལྕི་བ་སེར་ཀམ་བཏུས། དེ་
ཡང་སྔ་ལྕི་སེར་ཁ་མ་ཡིན་ན་བཟང་། དེ་མེར་བསྲེགས་དམར་
པོར་སོང་དུས་ཆུ་ལ་བསྐྱུར་ནས་བཏོན། དེ་ནས་ཞི་བཟན་མཐེབ་
ཀྱུ་སྐམ་པོ་བསྲེག་པ་ཆུར་བསྒྱུར་བ་ཅུང་ཟད་བསྲེས་ཏེ། གཏུན་
དུ་བསྒྱུར་ཚུལ་གོང་ལྟར་བྱས་པས་མདོག་ཤིན་ཏུ་གནག་པ་འོང་
སྟེ་ནག་རྩི་བྱ་བའི་འོས་སོ། །དྲུག་པ་སེར་ཤ་ལ་བྱེད་ཚུལ།

བཟོ་གནས་ཉེར་མཁོ།
95
དབྱར་ཁའི་སེར་ར་ཤ་ཆད་སླར་འཛུང༌། བདུན་པ་ཙི་དྲ་ཀའི་
འབྲས་བུ་སྨིན་པ་དེ་རློན་པ་ཡིན་ན་ཁབ་ཀྱིས་བཙེག་པའི་ཁུ་བ་
ལྕགས་སྣོད་དུ་བླང་། སྐམ་པོ་ཡིན་ན་ཆོལ་ཙམ་བརྡུང་ལ་ལྕགས་
སྣོད་དུ་ཆུར་སྤངས། ཉི་མར་འདུལ་བས་ཁུ་བ་སྨུག་ནག་འབྱུང་
བ་ལ། ཐར་ནུ་དང་མཚུར་ནག་གི་ཁུ་བ་དངས་མ་བླུགས་ནས་
བྲིས་པས་སྣག་ཆྀ་མཆིན་ཁ། དྲུག་སིང་ངེ་བ། འདྲེན་བདེ་མོ་ཞིག་
འབྱུང་༑ བརྒྱད་པ་ནི་དུད་འགྲོའི་རྒྱུངས་པ་ཁྲག་དང་རྩ་དང་ལྐོག་
པ་མེད་པ་ཅིག །ཚོན་ཙམ་རྫ་ཕོར་འཇམ་པོའི་ནང་དུ་བླུག །དེ་
ལ་གོང་གི་དྲེག་པ་རྣམས་གང་ཡོད་བཏབ་ལ་མཉེ། ཆུ་འཇམ་
ཙམ་བླུག །གར་སླ་རན་པོར་བྱུང་བ་དང་བྲིས་བས། འདྲེན་བདེ་
མོ་རང་མིན་པའི་མདོག་ལེགས་པོ་གཅིག་འོང་། འདི་མེ་ཉི་མི་
ཕོག་པའི་ཞལ་པ་སོགས་ལ་བྱུག་ན་ལེགས། རྒྱུངས་པ་ཆེ་ན་ཀོག་
འོང་པས་ཚོད་ཟིན་པར་བྱའོ། །དགུ་པ་ལ་ཕུག་བརྡར་གསེབ་
དྲེག་པ་གང་འདོད་ཅིག་བླུགས། ལག་པས་མཉེས་ལ་ཆུ་གཙང་
ཅུང་ཟད་བླུགས་ཏེ་བཙིར་བས་ཕྲལ་དུ་སྣག་ཚ་འབྱུང་སྟེ། མདོག་
ལེགས་པོ་རང་མིན་ཡང་འདྲེན་ཤིན་ཏུ་བདེ་བ་གཅིག་འོང་། ཡུན་
རིང་ན་ཅུང་ཟད་ཡལ་འགྲོ་བ་ཡིན། ཕྲལ་དུ་སྣག་ཚྭ་དགོས་ན་
འདི་དང་རྒྱུངས་པ་ལ་བྱེད་པ་གཉིས་མགྱོགས་སྣག་ཡིན་ནོ། །

96
བཟོ་གནས་རིག་པའི་སྐོར།
མི་ཕམ་བཀའ་འབུམ།
སྣག་ཚ་སྤང་ཚུལ་སྣག་བུམ་གྱི་ནང་བསྲོས་ལ་ལ་ཆུ་བླུག །དེ་
ནས་གྲང་བ་དང་ཆུ་ཐིག་བླུག་པས་གཞན་གྱིས་བྲིས་ཀྱང་མི་འོང་།
རང་གིས་འབྲི་ན་སྣག་བུམ་བསྲོས་ལ་ཚ་ལའི་སྦུ་བ་བླུགས་པས་
འབབ་པར་འགྱུར་རོ། །མཚལ་འདུལ་ལུགས་འོག་ཏུ་ཚོན་སྦྱོར་
སྐབས་སུ་འཆད། ཡི་གེ་བྲི་ཚུལ་ལ། རང་ལུས་དགྱེ་རྒུ་རན་པས་
བྲི་བར་བྱ་སྟེ། ཧ་ཅང་དགྱེ་ན་ཡི་གེ་མི་འགྲིག །མདུན་དུ་སྒུར་
དྲག་ན་ལུས་ཁམས་ལ་ལྷག་པར་གཟེན་པའི་ཕྱིར་རོ། །རང་
མདུན་དྲང་པོར་ཤོག་བུ་བཞག་ནས་བྲིས་ན་བདེ། ཡང་ན་པུས་
མོ་གཡོན་གྱི་འོག་ཏུ་འདྲ་མྱོར་རྟིང་པ་བཙུགས་ལ་དེ་སྟེང་ནས་
བྲིས་ན་ཁམས་ལ་མི་གཟན་ཡི་གེ་ལེགས་པོ་འོང༌། གློ་སྐར་
སོགས་གཡས་ཕྱོགས་སུ་དཀར་སྣང་ཡོད་ན་མགོ་དང་ལག་པའི་
གྲིབ་མས་སྒྲིབ་པས་མི་བདེ་དེས་ན་སྣང་བ་དཀར་བའི་ཕྱོགས་ལ་
གཡོན་ཕྱོགས་གཏད་པའམ། ཡང་ན་མདུན་གྱིས་བལྟས་ཏེ་བྲི་
བར་བྱའོ། །བྲི་ཀློག་གཉིས་ཡོན་ཏན་ཐམས་ཅད་ཀྱི་གཞི་མ་
ལགས་པས། དང་པོར་སཾ་ཊ་ལ་ཡིག་མཁན་མཁས་པས་ལག་
ཁྲིད་ལྟར་ཐིག་དང་ལྡན་པར་ཡིག་ཆེན། ལི་ཁམ་ཛར་གསུམ་
ཕོག་ངེས་ཚད་ལྡན་ལག་གོམས་མཐར་དབྱུང༌། དེའི་ཚེ་གཡས་
ཀྱི་སོར་མོ་འོག་མ་གསུམ་ནང་དུ་བསྐུམ། མཐེབ་འཛུབ་ཀྱི་ཁ་

বা
བཟོ་གནས་ཉེར་མཁོ།
97
གྱད་ཡངས་པར་བྱ་ཞེས་བྲིས་པ་རྒན་པོའི་ངག་རྒྱ